JÁTÉK MEGNEVEZÉSE: OKOS DÖNTÉS, OKOS AJÁNDÉK

**JÁTÉK SZERVEZŐJE ÉS JÁTÉK RÖVID LEÍRÁSA**

Jelen nyereményjáték (a továbbiakban "Játék") szervezője a MARSO Ipari Kereskedelmi Szolgáltató Korlátolt Felelősségű Társaság (4400 Nyíregyháza, Nyugati 1. utca 12., cégjegyzékszám: 15 09 060486, adószám: 10428342-2-15), a továbbiakban "Szervező". A nyereményt a Szervező biztosítja. Jelen játékszabályzat a http://www.marso.hu/akciok/okos-dontes címen érhető el, a Szervező székhelyén, előre egyeztetett időpontban papír alapon, írásban is megtekinthető. A Játék nem rendszeres játék, csak meghatározott napokon kerül lebonyolításra. A Kampány során Szervező reklámokban hirdetheti jelen Játékot. A Játékkal kapcsolatosan jelen Játékszabályzat tekintendő teljes körű tájékoztatásnak. Az egyéb helyeken elhelyezett információk jelen Játékszabályzattól eltérő értelmezéséért Szervező mindennemű felelősségét kizárja.

**RÉSZVÉTELI FELTÉTELEK**

Játék időtartama: 2020. június 6. (szombat) 00:00 óra és 2020. június 7. (vasárnap) 23:59 óra között.

A Játékban valamennyi magyar állampolgárságú, magyarországi lakcímmel rendelkező, 18. életévét betöltött, cselekvőképes természetes személy (magánszemély) jogosult részt venni. A részvétel ingyenes. A játékban résztvevő személy a továbbiakban: „Játékos”. A részvétel feltétele, hogy Játékos a játék időtartama alatt min. 1 garnitúra (4 db) Continental, Semperit vagy Barum nyári gumiabroncsot vásároljon a **marso.hu** webáruházban. A Játékosok kötelesek Szervező Általános Szolgáltatási Feltételeit (ÁSZF) betartani. A vásárlások beérkezési időpontjait illetően a weboldal szervere által rögzített időpont az irányadó.

**NYEREMÉNYEK**

A Szervező az alábbi nyereményt biztosítja a Játék során:

* 8 darab Google Home mini okos hangszóró.

A 8 darab Google Home mini okos hangszóró nyerteseinek az akció időtartama alatti minden 10. vásárlót tekintjük. Az akció csak a készlet erejéig érvényes! A felajánlott nyeremény készpénzre nem váltható. A nyeremény után fizetendő adókat a Szervező vállalja magára. A Szervező fenntartja a jogot, hogy a Játék során a fentieken felül további nyereményeket ajánljon fel, és tegyen elérhetővé a Játékosok számára. A nyereményt a Szervező postai úton juttatja el a nyertesnek a számlán megadott címre, legkésőbb 2020. július 31-ig.

**A NYERTES KIVÁLASZTÁSA**

A nyereményre a készlet erejéig minden 10**.**, azaz összesen 8 Játékos lesz jogosult. Szervező nyertes Játékosnak azt a személyt tekinti, akinek a játék időtartama alatt történő vásárlását számla bizonyítja, a számla ellenértékét kifizette, valamint a megvásárolt terméket átvette. Nyertes Játékos az áru kézhezvétele után 15 nap elteltével válik jogosulttá a nyereményre. Amennyiben a Nyertes személy nem rendelkezik a vásárlást igazoló számlával, úgy a nyereményre a soron következő vásárló lesz jogosult. A nyertes Játékos által megadott adatok valódiságát a Szervezőnek jogában áll ellenőrizni. Valótlan adatok közlése a Játékos kizárását vonja maga után. Bármely más felmerülő vitás esetben a Szervező döntése az irányadó. Szervező a nyertes Játékosnak a számlán feltüntetett személyt tekinti. A Szervező a nyertesek kiválasztását követő 30 munkanapon belül e-mailben értesíti a nyereménnyel kapcsolatban (továbbiakban: „Értesítés”). A nyertes Játékos köteles az Értesítés elküldését követő 3 naptári napon belül felvenni a kapcsolatot Szervezővel. Amennyiben a nyertes Játékos az Értesítésre a jelen pontban meghatározott határidőn belül nem reagál, nyereményét nem keresi (nyereményét nem veszi át, nem jelentkezik), illetve nem valós adatokat ad meg, úgy a nyereményre való jogosultságát elveszti.

**PÓTNYERTESEK, AZ ÁT NEM VETT NYEREMÉNYEK KEZELÉSE**

Amennyiben valamelyik nyertes Játékos a küldeményt nem veszi át, sorrendben a következő Játékos, azaz 11, majd 12, vagy 21, majd 22…stb. Játékos szerez jogot a nyereményre. A Pótnyerteseket Szervező csak abban az esetben értesíti, ha jogosulttá válnak a nyereményre.

Szervező teljes mértékben kizárja a felelősségét minden olyan esetben, amikor a Pótnyertes annak tudatában, hogy korábban nem nyert, a Pótnyertes sorsolás eredményéről való értesülést megelőzően nem tartotta be jelen Játékszabályokat vagy az Általános Szolgáltatási Feltételeket és a későbbi kisorsolás után emiatt nem szerezhet nyereményt.

**KIZÁRÁS**

A marso.hu oldal használatához kapcsolódó Általános Szolgáltatási Feltételeket, vagy jelen Játékszabályzatot el nem fogadó, vagy annak bármely pontját megsértő Játékosok nem vehetnek részt a Játékban. Amennyiben az ÁSZF vagy a Játékszabály megsértésére a nyeremény kiosztása után derül fény, a szabálytalan Játékos akkor is elveszti jogát a nyeremény átvételére és a nyereményt köteles visszaszolgáltatni vagy a pénzbeli ellenértékét Szolgáltatónak megfizetni és minden egyéb tekintetben Szolgáltatóval együttműködni. A Szervező, valamint annak megbízottjai, ügynökségei, alkalmazottai és családtagjaik nem vehetnek részt a nyereményjátékban Játékosként. Részvételük esetén nyereményeiket nem kaphatják meg, ezek újra kisorsolásra kerülnek.

**ADÓZÁS, BEJELENTÉSI KÖTELEZETTSÉGEK**

A nyeremények után fizetendő adót Szervező fizeti. A nyertes köteles Szervező rendelkezésére bocsátani mindazon adatokat, amelyek szükségesek lehetnek a nyereménnyel kapcsolatos adókötelezettségek teljesítésére és köteles minden egyéb tekintetben együttműködni Szervezővel. A nyeremények után a Játékosoknak adófizetési kötelezettsége nem merül fel. Jelen nyereményjáték a szerencsejáték szervezéséről szóló 1991. évi XXXIV. törvény szerint nem bejelentés-köteles ajándéksorsolás és nem minősül szerencsejátéknak.

**VEGYES RENDELKEZÉSEK**

Ha a nyertes Játékos korlátozottan cselekvőképes, vagy cselekvőképtelen, úgy a nyeremény átvételével kapcsolatban az arra jogosult személy (képviselő) írásban tesz nyilatkozatot. A nyilatkozattételre jogosult személy megállapítása a Polgári Törvénykönyvről szóló 2013. évi V. törvény szabályai szerint történik. Ilyen nyilatkozat hiányában a Játékos elveszti jogosultságát a nyereményre az átvételi határidő elmúltával. Szervező ilyen irányú kérése esetén Játékosoknak a fentieket aláírt nyilatkozattal kell megerősíteniük. Szervező fenntartja magának a jogot arra, hogy jelen feltételeket vagy magát a Játékot kiegészítse vagy módosítsa, kizárólag oly módon, hogy a Játék feltételei a Játékosok számára kedvezőbbek legyenek vagy a Játékszabályzat a hatályos jogszabályoknak megfeleljen. Valamennyi, jelen Játékszabályzatban nem szabályozott kérdésben Szervező Általános Szolgáltatási Feltételei, illetve a hatályos magyar jogszabályok az irányadók.

**ADATKEZELÉS**

Adatkezeléssel kapcsolatos tájékoztatónk az alábbi weboldalon érhető el:

https://www.marso.hu/adatkezelesi-tajekoztato